*ANUNT*

**Agenția de Plăți și Intervenție pentru Agicultură (APIA) pune în aplicare o nouă măsură pentru susținerea sectorului viniviticol**

Ministerul Agriculturii și Dezvoltării Rurale a emis Ordinul nr. 118/2021 care reglementează condițiile de punere în aplicare a **măsurii de recoltare înainte de coacere**, eligibilă pentru finanțare în cadrul Programului național de sprijin în sectorul viniviticol 2019-2023.

 ***Operațiunea de recoltare înainte de coacere* se referă la înlăturarea totală a ciorchinilor înainte de ajungerea lor la maturitate, din întreaga exploatație sau de pe o parte a acesteia, cu condiția ca recoltarea înainte de coacere să se realizeze pe parcele întregi.**

 **Cuantumul sprijinului financiar pentru recoltarea înainte de coacere este de:**

 **a) 5.840 lei/ha pentru plantația producătoare de struguri destinați obținerii de vinuri cu denumire de origine controlată;**

 **b) 5.548 lei/ha pentru plantația producătoare de struguri destinați obținerii de vinuri cu indicație geografică;**

 **c) 4.906 lei/ ha pentru plantația producătoare de struguri destinați obținerii de vinuri varietale.**

 **Pentru a beneficia de sprijin financiar în cadrul măsurii de recoltare înainte de coacere, solicitanții trebuie să depunăpână la data de 25 iunie 2021, la Centrele județene şi al Municipiului București ale APIA, o cerere.**

În ceea ce privește domeniului de aplicare pe durata exercițiului financiar 2021, precizăm că recoltarea înainte de coacere se realizează manual, **termenul limită pentru realizarea operațiunilor fiind 21 iulie 2021.**

Mai multe informații referitoare la aplicarea măsurii de recoltare înainte de coacere, eligibilă pentru finanțare în cadrul Programului național de sprijin în sectorul viniviticol 2019-2023, Ghidul solicitantului și modelul cererii-tip prevăzut prin normele metodologice, se regăsesc pe site-ul APIA: www.apia.org.ro, accesând următorul link**: http://www.apia.org.ro/ro/directia-masuri-de-piata/viti-vinicole/masura-de-recoltare-inainte-de-coacere.**